b'\n_START_ARTICLE_\nKu\xc4\x87i\xc5\xa1te\n_START_SECTION_\nLega\n_START_PARAGRAPH_\nNaselje le\xc5\xbei ob Pelje\xc5\xa1kem kanalu na ju\xc5\xbeni obali polotoka Pelje\xc5\xa1ac okoli 6 km zahodno od Orebi\xc4\x87a pod vzno\xc5\xbejem Vrha Ljute, ki dose\xc5\xbee 311 m nadmorske vi\xc5\xa1ine in pod Zmijinim brdom, ki ga z 712 m visokim vrhom Vipera ter 547 m visoko Pi\xc5\xa1\xc4\x87etelo varujeta pred severnimi vetrovi. K Ku\xc4\x87i\xc5\xa1tu pripadajo \xc5\xa1e zaselki Zamo\xc5\xa1\xc4\x87e in Perna ob obali ter Zukovac-Bilopolje, ki je oddaljen okoli 0,5 km od obale. S cesto je povezan z Orebi\xc4\x87em in ostalimi naselji na polotoku.\n_START_SECTION_\nZgodovina\n_START_PARAGRAPH_\nV naselju in okolici so bili najdeni predmeti iz razdobja od neolitika do \xc5\xbeelezne dobe. Jedro starega dela naselja je bilo zgrajeno v 16. stoletju. Bene\xc5\xa1ki kartograf Coronelli je leta 1640 na svojih zemlevidih ozna\xc4\x8dil okoli 30 hi\xc5\xa1. Med hi\xc5\xa1ami ob obali je pomembna Lazarevi\xc4\x87eva hi\xc5\xa1a zgrajena okoli leta 1700. V 18. stoletju in 19. stoletju so tu zgradili ve\xc4\x8d tako imenovanih kapitanskih hi\xc5\xa1 po vzoru dubrovni\xc5\xa1kih poletnih dvorcev. Gotska cerkev sv. Luke na pokopali\xc5\xa1\xc4\x8du je bila zgrajena v 14. stoletju z zvonikom iz leta1522. Baro\xc4\x8dna cerkev Svetog  Trojstva stoji ob obali, zgrajena pa je bila okoli leta 1752.'